ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
பிரதமரின் திறன் மற்றும் திறன்களை கொண்ட பயனாளிகள் திட்டம்
மத்திய அரசின் திட்டமான பிரதமரின் திறன் மற்றும் திறன்களை கொண்ட பயனாளிகள் திட்டம் 2020-21 ஆம் ஆண்டில் தொடங்கப்பட்டது. இத்திட்டத்தின் முக்கிய நோக்கம், குறிப்பிட்ட சமுதாயத்தினரின் பொருளாதார வளர்ச்சிக்காக சுயதொழில் மற்றும் சம்பள வேலைவாய்ப்பு ஆகிய இரண்டிலும் வேலைவாய்ப்பை வழங்குவதாகும். இத்திட்டத்தின் கீழ் குறிப்பிட்ட அந்த சமுதாய இலக்குக் குழுவில் ஆதிதிராவிடர், இதர பிற்படுத்தப்பட்டோர், இதர பிற்படுத்தப்பட்ட வகுப்பினர், குப்பை அள்ளுபவர்கள் உள்ளிட்டோர் உள்ளனர். ஆதிதிராவிடர், துப்புரவு பணியாளர்கள் ஆகியோருக்கு, 18 முதல், 45 வயது வரை, வருமான வரம்பு இல்லை. குடும்ப ஆண்டு வருமானம் ஓபிசி பிரிவினருக்கு ரூ.3 லட்சத்துக்கும் குறைவாகவும், இதர பிற்படுத்தப்பட்ட வகுப்பினரின்  குடும்ப ஆண்டு வருமானம் ரூ.1 லட்சத்துக்கும் குறைவாகவும் இருக்க வேண்டும்.
பயிற்சிகளின் வகைகள், கால அளவு மற்றும் ஒரு பயிற்சியாளரின் சராசரி செலவு
திறன் மேம்பாடு, மறுதிறன் (35 முதல் 60 மணி நேரம்/ 5 நாட்கள்
முதல் 35 நாட்கள் வரை): ரூ.3000/- முதல் ரூ.8000/- வரை
குறுகிய கால பயிற்சி  :- ரூ.22,000/
தொழில் முனைவோர் மேம்பாட்டு திட்டம் : ரூ.7000/-
நீண்ட கால பயிற்சி  :- ரூ.45,000/-
பயிற்சிக்கான செலவு திறன் மேம்பாடு மற்றும் தொழில்முனைவோர் அமைச்சகத்தால் வெளியிடப்பட்ட பொதுவான விதிமுறைகளின்படி உள்ளது; குப்பை அள்ளுபவர்கள் உள்ளிட்ட தூய்மைப் பணியாளர்களுக்கு 35 மணி நேரம்/5 நாள்களுக்கு சராசரியாக ரூ.3,000/- செலவாகும்.
பயிற்சியாளர்களுக்கான பயிற்சிக்கான செலவு இலவசம். ஆதிதிராவிடர் மற்றும் துப்புரவுப் பணியாளர்களுக்கு மாதம் ரூ.1,500/- மற்றும் இதர பிற்படுத்தப்பட்ட வகுப்பினர்/ இதர பிற்படுத்தப்பட்ட வகுப்பினர்/ பழங்குடியினருக்கு ரூ.1,000/- குடியிருப்பு அல்லாத குறுகிய கால மற்றும் நீண்ட காலப் பயிற்சிப் படிப்புகளுக்கு மாதந்தோறும் ரூ.1,000/- மற்றும் ஆதிதிராவிடர்/ இதர பிற்படுத்தப்பட்ட வகுப்பினர்/ இதர பிற்படுத்தப்பட்ட வகுப்பினருக்கு ரூ.2500/- ஊதிய உதவித் தொகையாக வழங்கப்படுகிறது. துப்புரவுப் பணியாளர்களுக்கு ஊதிய உதவித் தொகையாக ரூ.500/- வழங்கப்படுகிறது.
மனித வள மேம்பாட்டு அமைச்சகம்
தேசிய திறந்த நிலை பள்ளிக்கல்வி நிறுவனம் மூலம் அக்னிபத் திட்டம் பள்ளிக்கல்வி மற்றும் எழுத்தறிவுத் துறையின் ஆதரவை பெற்றுள்ளது
பாதுகாப்புப் படையை துடிப்புமிக்கதாக மாற்றவும் மக்கள் சமூகத்தில் ராணுவ நெறிகளுடன் ஒழுக்கமுள்ள திறன்மிக்க இளைஞர்களை ஆயுதப்படைகளில் சேர்ப்பதற்கான மத்திய அரசின் முன்முயற்சியை மத்திய கல்வி அமைச்சகத்தின் பள்ளிக்கல்வி மற்றும் எழுத்தறிவுத்துறை வரவேற்றுள்ளது.
மேலும் பாதுகாப்புத்துறை அதிகாரிகளுடன் கலந்தாலோசித்து தேசிய திறந்த நிலைப் பள்ளிக் கல்வி நிறுவனத்தில் சிறப்பு திட்டத்திற்கு மத்திய பள்ளிக்கல்வி மற்றும் எழுத்தறிவுத்துறை ஏற்பாடு செய்துள்ளது. இதன்படி பத்தாம் வகுப்பு தேர்ச்சி பெற்றவர்கள் தொடர்ந்து 12ம் வகுப்பில் படித்து சான்றிதழ் பெற்று அக்னிவீரர்களாக தேர்வு செய்யப்படவும், இதனை முறைப்படியான கல்வியாக அங்கீகரிக்க வகை செய்யப்படும். இந்த சான்றிதழ் வேலைவாய்ப்பு மற்றும் உயர்க்கல்வி பயில்வதற்கு இந்த சான்றிதழ் அங்கீகரிக்கப்படும். இந்த நடைமுறை அக்னிவீரர்கள் போதிய கல்வி அறிவை பெறுவதற்கும் பின்னர் சமூக வாழ்க்கையில் ஆக்கபூர்வமான பங்களிப்பை செய்வதற்கு திறனை உருவாக்கவும் பயன்படும்.
இந்த சிறப்பு திட்டத்திற்கு மாணவர் சேர்க்கை, வகுப்புகளை உருவாக்குதல், மாணவர்கள் ஆதரவை பெறுதல், கற்றலுக்கான பாடங்களை உருவாக்குதல், பயிற்சி மையங்களுக்கு அங்கீகாரம் அளித்தல், தனிப்பட்ட தொடர்புத் திட்டம், மதிப்பீடு செய்தல், சான்றிதழ் வழங்குதல் ஆகியவற்றை தேசிய திறந்தநிலை பள்ளிக்கல்வி நிறுவனம் செயல்படுத்தும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1834519
சுகாதாரம் மற்றும் குடும்ப நலத்துறை அமைச்சகம்
பொது மருந்துகளை ஊக்குவிக்க எடுக்கப்பட்ட நடவடிக்கைகள்
அனைத்து குடிமக்களுக்கும் மலிவு விலையில் தரமான பொது மருந்துகளை விற்பனை செய்வதை ஊக்குவிக்கும் பொருட்டு, பிரதமரின் மக்கள் மருந்து திட்டம், மருந்துத் துறையின் கீழ் செயல்படும் இந்திய மருந்துகள் மற்றும் மருத்துவ சாதனங்கள் பணியகத்தால் செயல்படுத்தப்பட்டுள்ளது, இதில் 9,512 பிரதமரின் மக்கள் மருந்தக மையங்கள் 30.06.2023 வரை திறக்கப்பட்டுள்ளன. இந்த விற்பனை நிலையங்கள் மூலம் விற்கப்படும் மருந்துகளின் விலை வெளிச் சந்தையில் பிராண்டட் மருந்துகளின் விலையை விட 50-90% குறைவாக உள்ளது.
மருந்தகங்களின் இருப்பிடம் குறித்த தகவல்களை பொதுமக்களுக்கு வழங்கவும், மக்கள் மருந்துகளைத் தேடவும், ஜெனரிக் மற்றும் பிராண்டட் மருந்துகளின் அதிகபட்ச சில்லறை விலையை ஒப்பிடவும் உதவும் 'ஜனௌஷதி சுகம்' என்ற மொபைல் பயன்பாட்டையும் அரசாங்கம் அறிமுகப்படுத்தியுள்ளது.
மேலும், இந்திய மருத்துவ கவுன்சில்  ஒழுங்குமுறைகள், 2002 இன் பிரிவு 1-5, ஒவ்வொரு உடலியக்க நிபுணரும் பொதுவான பெயர்களைக் கொண்ட மருந்துகளை சட்டப்பூர்வமாகவும் பெரிய எழுத்துக்களிலும் பரிந்துரைக்க வேண்டும் என்று பரிந்துரைக்கிறது. மேலும், முந்தைய இந்திய மருத்துவ கவுன்சில்  சுற்றறிக்கைகளை வெளியிட்டது, அதில் அனைத்து பதிவு செய்யப்பட்ட மருத்துவப் பயிற்சியாளர்களும் மேற்கூறிய விதிகளுக்கு இணங்குமாறு அறிவுறுத்தப்பட்டுள்ளது.
மேலும், அனைத்து மத்திய அரசு மருத்துவமனைகளும் பொது மருந்துகளை மட்டுமே பரிந்துரைக்க வேண்டும் என்று சுகாதார சேவைகள் இயக்குநரகம் உத்தரவிட்டுள்ளது. அனைத்து சி.ஜி.எச்.எஸ் மருத்துவர்கள் மற்றும் நல்வாழ்வு மையங்களுக்கும் 'பொதுவான பெயருடன் மருந்துகளை பரிந்துரைக்க' இதேபோன்ற அறிவுறுத்தல்கள் வழங்கப்பட்டுள்ளன.
தேசிய சுகாதார இயக்கத்தின்  இலவச மருந்து திட்டத்தின் கீழ், பொது சுகாதார மையங்களில் அத்தியாவசிய மருந்துகளை இலவசமாக வழங்க ஆதரவு வழங்கப்படுகிறது.
தரமான பொது மருந்துகள் மட்டுமே மக்கள் மருந்தகங்கள் மூலம் விற்பனை செய்யப்படுகின்றன. தயாரிப்புகளின் தரத்தை உறுதி செய்வதற்காக, மருந்துகளை உலக சுகாதார அமைப்பு - நல்ல உற்பத்தி நடைமுறைகள்  சான்றளிக்கப்பட்ட சப்ளையர்களிடமிருந்து மட்டுமே கொள்முதல் செய்கிறது. இது தவிர, ஒவ்வொரு தொகுதி மருந்தும் 'சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம்  அங்கீகாரம் பெற்ற ஆய்வகங்களில் பரிசோதிக்கப்படுகிறது. தரப் பரிசோதனையில் தேர்ச்சி பெற்ற பின்னரே, மருந்துகள் மையங்களுக்கு அனுப்பப்படுகின்றன.
சுகாதார மற்றும் குடும்ப நல அமைச்சகம் மற்றும் மத்திய மருந்துகள் தரக் கட்டுப்பாட்டு அமைப்பு  ஆகியவை பொது மருந்துகளின் தரத்தை மேம்படுத்துவதற்கும் உறுதி செய்வதற்கும் பல்வேறு ஒழுங்குமுறை நடவடிக்கைகளை எடுத்துள்ளன.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
----
ANU/AD/PKV/KPG
(Visitor Counter : 58
குடியரசுத் துணைத் தலைவர் செயலகம்
இந்தியாவின் முதல் சூரிய ஆய்வுத் திட்ட விண்கலமான ஆதித்யா -எல் 1 வெற்றிகரமாக விண்ணில் செலுத்தப்பட்டதற்காக இஸ்ரோ-வுக்கு குடியரசுத் துணைத் தலைவர் வாழ்த்து
இந்தியாவின் முதல் சூரிய ஆய்வுத் திட்ட இயக்கமான ஆதித்யா-எல் 1 விண்கலம் வெற்றிகரமாக விண்ணில் செலுத்தப்பட்டதை பாராட்டியுள்ள குடியரசுத் துணைத் தலைவர் திரு. ஜக்தீப் தன்கர், இந்த குறிப்பிடத்தக்க சாதனையை நிகழ்த்தியதற்காக இந்திய விண்வெளி ஆராய்ச்சி நிறுவனத்தின்  விஞ்ஞானிகள் மற்றும் பொறியாளர்களுக்கு வாழ்த்துத் தெரிவித்துள்ளார். இந்தப் பணி சூரிய குடும்பம் குறித்த நமது புரிதலை பெரிதும் ஆழப்படுத்தும் என்று அவர் கூறியுள்ளார்.
இது தொடர்பாக எக்ஸ் சமூக வலைதளத்தில் குடியரசுத் துணைத் தலைவர் வெளியிட்டுள்ள பதிவில் கூறியிருப்பதாவது:
"பாரதத்தின் முதல் சூரிய ஆய்வு இயக்கமான, ஆதித்யா-எல் 1 விண்கலம் வெற்றிகரமாக செலுத்தப்பட்டிருப்பது நமது விண்வெளி பயணத்தில் ஒரு அற்புதமான புதிய அத்தியாயத்தைத் தொடங்குவதாக அமைந்துள்ளது!
இந்த குறிப்பிடத்தக்க மைல்கல்லை எட்டியுள்ள இந்திய விண்வெளி ஆய்வு நிறுவனத்தில்  உள்ள விஞ்ஞானிகள் மற்றும் பொறியாளர்களை நான் பாராட்டுகிறேன். இந்த முக்கியமான சாதனை, நிச்சயமாக சூரிய குடும்பத்தைப் பற்றிய நமது புரிதலுக்கு சிறந்த பங்களிப்பை வழங்கும்.”
இவ்வாறு குடியரசுத் துணைத் தலைவர் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து அமைச்சகம் ட்ரோன்கள் மற்றும் ட்ரோன் உதிரிபாகங்களுக்கான உற்பத்தி சார்ந்த ஊக்கத்தொகை திட்டத்தின் கீழ் 2022-23 நிதியாண்டில் சுமார் ரூ.30 கோடியை வழங்கியுள்ளது
சிவில் விமானப் போக்குவரத்து அமைச்சகம் ட்ரோன்கள் மற்றும் ட்ரோன் உதிரிபாகங்களுக்கான உற்பத்தி சார்ந்த ஊக்கத்தொகை திட்டத்தின் கீழ் 2022-23 நிதியாண்டில் பயனாளிகளுக்கு ரூ.30 கோடி .
உள்நாட்டு ஆளில்லா விமானத் தொழிலை மேம்படுத்துவதற்காக, ட்ரோன்கள் மற்றும் ட்ரோன் உதிரிபாகங்களுக்கான உற்பத்தி சார்ந்த ஊக்கத்தொகை  திட்டத்தை அரசாங்கம் 30 செப்டம்பர் 2021 அன்று அறிவித்தது. இந்த நடவடிக்கை கல்வியாளர்கள் மற்றும் தொழில் வல்லுநர்களால் பரவலாக வரவேற்கப்பட்டது. இந்தத் திட்டத்தில் தொழில்துறைக்கு உதவும் பல அம்சங்கள் உள்ளன:
மொத்த ஊக்கத்தொகை மூன்று நிதியாண்டுகளில் ரூ.120 கோடி வழங்கப்பட்டது. இது 2020-21 நிதியாண்டில் உள்ள அனைத்து உள்நாட்டு ட்ரோன் உற்பத்தியாளர்களின் மொத்த விற்றுமுதலை விட இருமடங்காகும்.
இந்தத் திட்டத்திற்கு உற்பத்தி சார்ந்த ஊக்கத்தொகை திட்டங்களில் மிக அதிகமான மதிப்பு கூட்டுதலில் உற்பத்தி சார்ந்த ஊக்கத்தொகைவிகிதம் 20% ஆகும்.
இந்தத் திட்டத்தின் கீழ், மதிப்புக் கூட்டல் என்பது ட்ரோன்கள் மற்றும் ட்ரோன் உதிரிபாகங்களின் வருடாந்திர விற்பனை வருவாயாக  கழித்து டிரோன் மற்றும் ட்ரோன் பாகங்களின் கொள்முதல் செலவு  கணக்கிடப்படுகிறது.
மூன்று ஆண்டுகளுக்கும் உற்பத்தி சார்ந்த ஊக்கத்தொகை விகிதம் 20% ஆக மாறாமல் உள்ளது. இது நாட்டில் ட்ரோன் தொழில்துறைக்கு ஒரு விதிவிலக்கான சிகிச்சையாகும்.
குறைந்தபட்ச மதிப்பு கூட்டல் விதிமுறையானது ட்ரோன்கள் மற்றும் ட்ரோன் பாகங்களுக்கான நிகர விற்பனையில் 50%க்கு பதிலாக 40% ஆக உள்ளது, இது தொழில்துறைக்கு மற்றொரு விதிவிலக்காகும்.
குறு சிறு நடுத்தர தொழில் நிறுவனங்கள்  மற்றும் ஸ்டார்ட்அப்களுக்கான தகுதி குறைந்த அளவிலேயே உள்ளது.
திட்டத்தில் ட்ரோன் தொடர்பான மென்பொருளை உருவாக்குபவர்களும் அடங்குவர்.
ஒரு உற்பத்தியாளருக்கான உற்பத்தி சார்ந்த ஊக்கத்தொகை மொத்த ஆண்டு செலவில் 25% ஆக உள்ளது. இது எண்ணிக்கையை விரிவுபடுத்த உதவுகிறது.
ஒரு குறிப்பிட்ட நிதியாண்டிற்கான தகுதியான மதிப்புக் கூட்டலுக்கான வரம்பை உற்பத்தியாளர் சந்திக்கத் தவறினால் அடுத்த ஆண்டில் அவர் இழந்த ஊக்கத்தொகையைப் பெற அனுமதிக்கப்படுவார்.
23 உற்பத்தி சார்ந்த ஊக்கத்தொகை பயனாளிகளின் தற்காலிகப் பட்டியல் 6 ஜூலை 2022 அன்று வெளியிடப்பட்டது. பயனாளிகளில் 12 ட்ரோன் உற்பத்தியாளர்களும் 11 ட்ரோன் உதிரி பாகங்கள் உற்பத்தியாளர்களும் அடங்குவர்.
மேலும் விவரங்களுக்கு இந்தத் தகவலை ஆங்கிலத்தில் படிக்க: https://pib.gov.in/PressReleasePage.aspx?PRID=1913565
------
AP/JL/KPG
(Visitor Counter : 118
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 தொற்று தாக்குதல் சூழ்நிலையில் இந்திய ஆட்சி பணி அதிகாரிகளுக்கு ஆன்லைன் மூலம் பயிற்சி தொடர்வதற்கு லால்பகதூர் சாஸ்திரி தேசிய நிர்வாகக் கல்வி அகாடமியின் முயற்சிகளுக்கு அமைச்சர் டாக்டர் ஜிதேந்திர சிங் பாராட்டு
கோவிட்-19 தொடர்பான பிரச்சினைகள் குறித்து லால்பகதூர் சாஸ்திரி தேசிய நிர்வாகக் கல்வி அகாடமி கல்வியாளர்கள் மற்றும் இயக்குநர்களுடன் வடகிழக்கு பிராந்திய மேம்பாட்டுத் துறை இணை அமைச்சர் , பிரதமர் அலுவலகம், பணியாளர் நலன், மக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சருமான டாக்டர் ஜிதேந்திர சிங் இன்று காணொலி காட்சி மூலம் விரிவான கலந்துரையாடல் நடத்தினார். கோவிட் தொடர்பான பிரச்சினைகளை அகாடமி எவ்வாறு கையாள்கிறது என்பது பற்றியும் அமைச்சர் கேட்டறிந்தார். இந்திய ஆட்சி பணி தேர்ச்சி பெற்றவர்களுக்கான முதல்கட்ட பயிற்சி உள்ளிட்ட செயல்பாடுகளுக்கு உருவாக்கப்பட்டுள்ள தரநிலைப்படுத்திய அணுகுமுறைகள் பற்றி அவரிடம் விளக்கப்பட்டது. வகுப்புகள் ஆன்லைனில் நடத்தப்படுவதாகவும், மாணவர்கள் தங்கள் அறைகளில் இருந்து இதில் பங்கேற்பதாகவும் தெரிவிக்கப்பட்டது. விடுதிகளுக்கே உணவு கொண்டு போய் சேர்க்கப்படுவதாகவும், பாத்திரங்களை சுத்தம் செய்தல், அறைகளை சுத்தம் செய்தல் பணிகளை, அதிகாரிகளுக்கான பயிற்சியில் இருப்பவர்களே செய்து கொள்வதாகவும் தெரிவிக்கப்பட்டது. கோவிட்-19 தொடர்பான தகவல்கள் வீடியோ காட்சிகள் உள்ளிட்டவற்றின் மூலம் தெரிவிக்கப்பட்டு, ஆன்லைனில் கலந்துரையாடல்கள் நடத்தப்படுவதாகவும், அதன் அடிப்படையில் பயிற்சிகள் அளிக்கப்படுவதாகவும் தெரிவிக்கப்பட்டது.
நோய்த் தொற்று பரவும் சூழ்நிலையில் அகாடமி சார்பில் எடுக்கப்பட்டு வரும் நடவடிக்கைகளை, அமைச்சரிடம் அதன் இயக்குநர் விளக்கினார். கோவிட்-19 பேரழிவு மேலாண்மை மையத்தின் சிறந்த நடைமுறைகளை ஆவணப்படுத்துதல், ஆன்லைன் முறையில் முதல்கட்ட பயிற்சியை நிறைவு செய்தல், மதிப்பீடு செய்தல், திறனாய்வு செய்தல், தகவல் தொழில்நுட்ப கட்டமைப்பு வசதிகள், கோவிட்-19க்கான மருத்துவக் கட்டமைப்பு மேம்பாடு, தேசிய பேரிடர்களில் உதவி கோருவதற்கான குடிமைப் பணிகள் சங்கம், திபெத்தியர், மத்திய பொதுப் பணித் துறையினர் போன்ற உள்ளூர் பகுதி மக்களை அணுகுதல் ஆகியவற்றில் அளிக்கப்படும் பயிற்சிகள் பற்றி இயக்குநர் விரிவாக விளக்கினார்.
தொழில்நுட்பத்தைப் பயன்படுத்தி புதிய பயிற்சி நடைமுறையை இந்த அகாடமி உருவாக்கியுள்ளது. அனைத்து பயிற்சி அதிகாரிகளுக்கும் உரிய தகவல்கள் அனுப்புதல் மற்றும் பயிற்சித் தொகுப்புகள் உருவாக்குதல் பணிகள் அதன் இணையதளம் மூலமாக நடைபெறுகின்றன. இந்த முயற்சிகளுக்கு உதவியாக இன்டர்நெட் ரேடியோ வசதியும் உருவாக்கப்பட்டுள்ளது.
இந்த அகாடமியின் முயற்சிகளை டாக்டர் ஜிதேந்திர சிங் பாராட்டினார். நெருக்கடியான சூழ்நிலைகளை சமாளிக்க இதுபோன்ற பல புதிய முயற்சிகள் எடுக்கப்படும் என்று அவர் நம்பிக்கை தெரிவித்தார்.
(Visitor Counter : 150
ரசாயனம் மற்றும் உரங்கள் அமைச்சகம்
ஏப்ரல் ஜுன் 2020இல் சாதனை அளவாக 111.61 லட்சம் மெட்ரிக் டன் உரங்கள் விற்பனை.
கோவிட்-19இன் காரணமாக தேசிய அளவில் ஊரடங்கு அமலில் இருந்த போதிலும் கூட வேதிப்பொருள்கள் மற்றும் உரங்கள் அமைச்சகத்தின் உரங்கள் துறையானது விவசாயிகளுக்கு உரங்களை சாதனை அளவில் விற்பனை செய்துள்ளது.
ஏப்ரல் - ஜுன் 2020 காலகட்டத்தில் விவசாயிகளுக்கு விற்கப்பட்ட உரத்தின் அளவு 111.61 லட்சம் மெட்ரிக் டன் ஆகும். இது கடந்த ஆண்டின் இதே காலகட்டத்தில் விற்பனையான உரங்களின் அளவான 61.05 லட்சம் மெட்ரிக் டன்னோடு ஒப்பிட 82.81 சதவிகிதம் அதிகமாகும்.
இந்தக் காலகட்டத்தில் 64.82 லட்சம் மெட்ரிக் டன் யூரியா , 22.46 லட்சம் மெட்ரிக் டன் டை-அமோனியம் பாஸ்பேட்  மற்றும் 24.32 லட்சம் மெட்ரிக் டன் கலப்புரங்கள்  ஆகியன விவசாயிகளுக்கு விற்கப்பட்டுள்ளன.
கோவிட்-19இன் காரணமாக தேசிய அளவில் ஊரடங்கு அமலில் இருந்த போது நடமாட்டத்திற்கும், வாகனப் போக்குவரத்திற்கும் பலவிதமான கட்டுப்பாடுகள் இருந்த சூழலிலும் உரங்கள் துறை, ரெயில்வே அமைச்சகம், மாநில அரசுகள் மற்றும் துறைமுகங்களின் தொடர்ச்சியான முயற்சிகள் மூலம் நாட்டில் உர உற்பத்தியும், விநியோகமும் தடையில்லாமல் நடைபெற்றன.
வரவிருக்கும் காரீஃப் பருவத்திற்கு விவசாயிகளுக்கு உரங்கள் கிடைக்கும் என்று வேதிப்பொருள்கள் மற்றும் உரங்கள் அமைச்சகம் உறுதி அளித்திருந்ததை நிறைவேற்றும் வகையில் இந்த நடவடிக்கைகள் உள்ளன.
மத்திய வேதிப்பொருள்கள் மற்றும் உரங்கள் அமைச்சர் திரு டி.வி.சதானந்த கௌடா, காரீஃப் பருவத்தில் விவசாயிகளுக்கு வழங்குவதற்காக உரங்களின் இருப்பு மற்றும் விநியோகத்தை நாங்கள் தீவிரமாகக் கண்காணித்து வருகிறோம். போதுமான அளவில் இருப்பில் இருக்கும் வகையில் மாநில அரசுகளுக்கு உரங்கள் விநியோகிக்கப்பட்டுள்ளன என்றும் தெரிவித்தார். நாங்கள் மாநில வேளாண் அமைச்சர்களுடன் தொடர்பில் இருக்கிறோம், விதைப்புக் காலத்திற்கு முன்பாகவே விவசாயிகளுக்கு உரங்கள் கிடைப்பதை உறுதிசெய்யும் பொறுப்பை தனது அமைச்சகம் நிறைவேற்றி வருவதாக திரு கௌடா மேலும் தெரிவித்தார்.
30 ஜுன் அன்று மட்டும் 73 உரச் சரக்குப்பெட்டிகள் ஆலைகள் மற்றும் துறைமுகங்களில் இருந்து எடுத்துச் செல்லப்பட்டுள்ளன. இது தான் ஒரு நாளில் அதிகபட்சமாக உரங்கள் எடுத்துச் செல்லப்பட்டுள்ள சாதனை அளவாகும். ஒரு சரக்குப்பெட்டியில் ஒரே சமயத்தில் 3,000 மெட்ரிக் டன் சுமை கொண்டு செல்லப்படும்.
அத்தியாவசிய பொருள்கள் சட்டத்தின் கீழ் இந்திய அரசு உரத்தொழிற்சாலைகள் நாட்டில் எந்தத் தடங்கலும் இன்றி இயங்கலாம் என்று அனுமதித்ததனால் ஊரடங்கின் பாதிப்புக்கு வேளாண்மைத்துறை ஆட்படவில்லை.
உரத்தொழிற்சாலைகள், ரெயில் நிலையங்கள் மற்றும் துறைமுகங்களில் கோவிட்-19 முன்னெச்சரிக்கை நடவடிக்கைகளில் எந்த விதமான சமரசமும் செய்து கொள்ளாமல் உர மூட்டைகளை ஏற்றி, இறக்கும் செயல் முழுவீச்சில் நடைபெற்றுக் கொண்டு இருக்கிறது. தொழிலாளர்கள் மற்றும் இதரப் பணியாளர்கள் அனைவருக்கும் முகக்கவசங்களும் தேவையான இதர தற்காப்பு உபகரணங்களும் வழங்கப்பட்டுள்ளன.
பாதுகாப்பு அமைச்சகம்
உள்நாட்டிலேயே வடிவமைக்கப்பட்டு மேம்படுத்தப்பட்ட இலகு ரக ஹெலிகாப்டர் இந்திய விமானப்படையில் இணைக்கப்பட்டது
பாதுகாப்புத்துறையில் தற்சார்பை அடைவதற்கு ஊக்கமளிக்கும் வகையில், இந்துஸ்தான் ஏரோநாட்டிக்ஸ் நிறுவனத்தால் வடிவமைக்கப்பட்டு மேம்படுத்தப்பட்ட இலகு ரக ஹெலிகாப்டர் ஜோத்பூரில் உள்ள இந்திய விமானப்படையில் இணைக்கப்பட்டது. இதற்கான நிகழ்ச்சிக்கு பாதுகாப்புத்துறை அமைச்சர் திரு ராஜ்நாத் சிங் தலைமை தாங்கினார். பின்னர் பேசிய அவர், எதிர்காலத்தில் இந்திய விமானப்படை உலகின் முதன்மையான படையாக திகழும் என்று கூறினார். அத்துடன் பாதுகாப்புத் தளவாட உற்பத்தியில் நாடு முழு தற்சார்பை அடையும் என்றும் அவர் தெரிவித்தார். பின்னர் இலகு ரக ஹெலிகாப்டரில் சிறிது நேரம் அவர் பயணித்தார்.
மத்திய அமைச்சரவை
இனப்பெருக்க உதவி தொழில்நுட்ப ஒழுங்குபடுத்துதல் மசோதா 2020-க்கு மத்திய அமைச்சரவை ஒப்புதல்
பெண்களின் இனப்பெருக்க உரிமைகளை பாதுகாக்க புரட்சிகர நடவடிக்கைகள்
நாட்டில் பெண்களின் நலனுக்காக, இனப்பெருக்க உதவி தொழில்நுட்ப ஒழுங்குபடுத்துதல் மசோதா 2020 எனப்படும் வரலாற்றுச் சிறப்புமிக்க மசோதாவுக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் வழங்கப்பட்டுள்ளது. வாடகைத்தாய் ஒழுங்குமுறை மசோதா 2020 நாடாளுமன்றத்தில் அறிமுகப்படுத்தப்பட்டது, மருத்துவ ரீதியிலான கர்ப்ப கால திருத்த மசோதா 2020 நிறைவேற்றப்பட்டது ஆகியவற்றின் தொடர்ச்சியாக இந்த ஒப்புதல் வழங்கப்பட்டுள்ளது. பெண்களின் இனப்பெருக்க உரிமைகளை பாதுகாப்பதற்கான புரட்சிகரமான நடவடிக்கைகளாக இந்த மசோதாக்கள் அமையும்.
இந்த மசோதா நாடாளுமன்றத்தில் நிறைவேற்றப்பட்டவுடன், சட்ட அமலாக்கத்திற்கான அறிவிக்கையை மத்திய அரசு வெளியிடும். இதனையடுத்து, தேசிய வாரியம் அமைக்கப்படும்.
சிகிச்சையகங்களின் உள்கட்டமைப்புக்கான குறைந்தபட்ச தரம், பரிசோதனைக்கூடம், மருத்துவ உபகரணங்கள், பணிபுரியும் மருத்துவ நிபுணர்கள் மற்றும் பணியாளர்கள் பின்பற்ற வேண்டிய விதிமுறைகளை தேசிய வாரியம் வகுக்கும்.
மத்திய அரசின் அறிவிக்கை வெளியான 3 மாதங்களுக்குள் மாநிலங்கள் மற்றும் யூனியன் பிரதேசங்கள், மாநில வாரியங்கள் மற்றும் அதிகாரிகளை நியமிக்கும்.
தேசிய வாரியம் அறிவிக்கும் கொள்கைகள் மற்றும் திட்டங்களை மாநிலங்களில் செயல்படும் சிகிச்சையகங்கள் பின்பற்றுவதைக் கண்காணிக்கும் பொறுப்பு மாநில வாரியங்களுக்கு உள்ளது.
மத்திய தரவுகளை பராமரிக்க தேசிய பதிவேடு மற்றும் பதிவு ஆணையத்திற்கு இந்த மசோதா வகை செய்யும். மேலும், தேசிய வாரியம் செயல்படுவதற்கு இது உதவும். பாலின தேர்வு, மனித கருமுட்டைகள், அணுக்கள் விற்பனை போன்ற சட்டவிரோத நடைமுறைகளுக்கான முகமைகள், நிறுவனங்களை ஊக்குவிப்போருக்கு கடுமையான தண்டனை வழங்கவும் இந்த மசோதா வகை செய்யும்.
பயன்கள்
நாட்டின் இனப்பெருக்க உதவி தொழில்நுட்ப சேவைகளை ஒழுங்குபடுத்துவதே இந்த சட்டத்தின் முக்கிய பயனாக இருக்கும். இதனால் மகப்பேறு இல்லாத தம்பதிகளுக்கு நம்பிக்கையும், பாதுகாப்பான உணர்வும் ஏற்படும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பறவை காய்ச்சல் நிலவரம்
ஹரியானாவின் பஞ்ச்குலா மாவட்டத்தில் 2 கோழிப்பண்ணைகளில் பறவை காய்ச்சல் நோய் உறுதி செய்யப்பட்டதை அடுத்து, மத்திய பிரதேசத்தின் சிவ்புரி, ராஜ்கர், ஷாஜாபூர், அகர், விதிஷா ஆகிய மாவட்டங்களிலும், உத்தரப் பிரதேசத்தின் கான்பூர் உயிரியல் பூங்கா, ராஜஸ்தானில் பிரதாப்கர், தௌசா ஆகிய மாவட்டங்களிலும் பறவை காய்ச்சல் நோய் ஏற்பட்டுள்ளது. நோய்களை தடுப்பதற்குத் தேவையான ஆலோசனைகள் சம்பந்தப்பட்ட மாநிலங்களுக்கு வழங்கப்பட்டுள்ளன.
இது வரை, ஏழு மாநிலங்களில்  பறவை காய்ச்சல் நோய் உறுதி செய்யப்பட்டுள்ளது.
கேரளாவில் பாதிப்புகள் கண்டறியப்பட்டுள்ள இரண்டு மாவட்டங்களிலும் ஒழிப்பு நடவடிக்கைகள் நிறைவடைந்துள்ளன. கண்காணிப்பு மற்றும் தொற்று நோய் குறித்த விசாரணைக்காக, கேரளா, ஹரியானா மற்றும் ஹிமாச்சலப் பிரதேசம் ஆகிய பாதிக்கப்பட்ட மாநிலங்களுக்கு அனுப்பப்பட்டுள்ள மத்திய குழுக்கள் கேரளா சென்றடைந்தது.
மாநில கால்நடை பராமரிப்புத் துறை, சுகாதார அதிகாரிகளுடன் இணைந்து நோயின் தற்போதைய நிலவரம் குறித்து தொடர்ந்து கண்காணித்து மனிதர்களுக்கு நோய் பரவாமல் தடுக்கும் நடவடிக்கைகளை மேற்கொள்ளுமாறு கால்நடை பராமரிப்புத் துறை செயலாளர் மாநில/ யூனியன் பிரதேசங்களின் தலைமைச் செயலாளர்கள், நிர்வாகிகளைக் கேட்டுக்கொண்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687309
பிரதமர் அலுவலகம்
ஷாங்காய் ஒத்துழைப்பு அமைப்பின் 22-வது கூட்டத்தில், எஸ்.சி.ஓ சுற்றுலா மற்றும் கலாச்சார தலைநகரமாக வாரணாசி பரிந்துரைப்பு
செப்டம்பர் 16, 2022 அன்று உஸ்பெகிஸ்தானின் சமார்கண்டில் நடைபெற்ற ஷாங்காய் ஒத்துழைப்பு அமைப்பின்  தலைவர்கள் குழுவின் 22-வது கூட்டத்தில், 2022-2023 காலகட்டத்தில் வாரணாசி நகரம் முதல் எஸ்.சி.ஓ சுற்றுலா மற்றும் கலாச்சார தலைநகரமாக பரிந்துரைக்கப்பட்டது. இந்த மாநாட்டில் பிரதமர் திரு நரேந்திர மோடி பங்கேற்றிருந்தார்.
இதன் மூலம் இந்தியா மற்றும் ஷாங்காய் ஒத்துழைப்பு அமைப்பின் உறுப்பு நாடுகளிடையே சுற்றுலா, கலாச்சாரம் மற்றும் மனிதாபிமான பரிமாற்றங்கள் ஊக்குவிக்கப்படும். மத்திய ஆசிய நாடுகள் உள்ளிட்ட அமைப்பின் உறுப்பு நாடுகளுடனான இந்தியாவின் பழமைவாய்ந்த நாகரிக தொடர்பை இது எடுத்துரைக்கிறது.
இத்தகைய மிகப்பெரிய கலாச்சார விழிப்புணர்வு திட்டத்தின் கீழ் 2023- ஆம் ஆண்டு வாரணாசியில் ஏராளமான நிகழ்ச்சிகள் நடத்தப்படுவதுடன் ஷாங்காய் ஒத்துழைப்பு அமைப்பின் பிரதிநிதிகள் அவற்றில் சிறப்பு விருந்தினர்களாகக் கலந்து கொள்வார்கள். அறிஞர்கள் எழுத்தாளர்கள், இசை வல்லுநர்கள், கலைஞர்கள், பத்திரிக்கை புகைப்பட கலைஞர்கள் உள்ளிட்டோரை இந்த நிகழ்ச்சிகள் கவரும் என்று எதிர்பார்க்கப்படுகிறது.
கலாச்சாரம் மற்றும் சுற்றுலாத்துறையில் ஷாங்காய் ஒத்துழைப்பு அமைப்பின் உறுப்பு நாடுகளுக்கிடையே ஒத்துழைப்பை ஏற்படுத்தும் நோக்கத்தோடு 2021 துஷான்பே உச்சிமாநாட்டில் எஸ்.சி.ஓ சுற்றுலா மற்றும் கலாச்சார தலைநகரை பரிந்துரைப்பதற்கான விதிமுறைகள் ஏற்றுக் கொள்ளப்பட்டன.
சிறப்பு சேவைகள் மற்றும் கட்டுரைகள்
கல்வி, வேலைவாய்ப்பு அனைவருக்கும் கிடைக்கும் வகையில் மத்திய அரசு செயல்படுகிறது: மத்திய இணையமைச்சர் திரு. ராம்தாஸ் அத்வாலே
கல்வி, வேலைவாய்ப்பு, பொருளாதார மேம்பாடு ஆகியவை அனைவருக்கும் கிடைக்கும் வகையில் மத்திய அரசு பல்வேறு திட்டங்களை செயல்படுத்தி வருவதாக மத்திய சமூக நீதி மற்றும் அதிகாரமளித்தல் துறை இணையமைச்சர் திரு. ராம்தாஸ் அத்வாலே தெரிவித்தார்.
வேலூரில் இன்று '14567' என்ற முதியோர்களுக்கான விழிப்புணர்வு உதவி எண் மற்றும் 181 என்ற பெண்களுக்கான விழிப்புணர்வு உதவி எண் ஆகியவற்றை மத்திய சமூக நீதி மற்றும் அதிகாரமளித்தல் துறை இணை அமைச்சர் திரு. ராம்தாஸ் அத்வாலே துவக்கி வைத்தார். பின்னர் செய்தியாளர்களிடம் பேசிய அவர், தமிழ்நாட்டில் ஜன்தன் யோஜனா வங்கி கணக்கு திட்டத்தில் இதுவரை, ஒரு கோடியே 13 லட்சத்து 7 ஆயிரம் பேருக்கு வங்கிக் கணக்கு தொடங்கப்பட்டுள்ளது என்றார்.
தமிழகத்தில் முத்ரா யோஜனா திட்டத்தில் 2015 ஆம் ஆண்டு முதல் இதுவரை 3 கோடியே 60 லட்சத்து 54 ஆயிரம் பயன் அடைந்துள்ளனர், என்று கூறினார்.
தமிழ்நாட்டில் 2016ஆம் ஆண்டு முதல் இதுவரை 29 லட்சம் பேருக்கு இலவச எரிவாயு இணைப்பு வழங்கப்பட்டுள்ளது. பிரதம மந்திரி ஆவாஸ் யோஜனா திட்டத்தில் 2015 ஆண்டு முதல் இதுவரை கிராமப்புறங்களில் 5 லட்சத்து 60 ஆயிரம் பேருக்கும் நகர்ப்புறங்களில் 4 லட்சத்து 42 ஆயிரம் பேருக்கும் வீடுகள் கட்டப்பட்டுள்ளது என்று தெரிவித்தார்.
பிரதம மந்திரி ஜன் ஆரோக்கிய திட்டத்தில் தமிழ்நாட்டில் ரூபாய் 4 ஆயிரத்து 87 கோடி மதிப்பீட்டில் இதுவரை 39 லட்சம் பேர் பயன் அடைந்துள்ளனர் என்று தெரிவித்தார்.
கலப்பு திருமணங்களை மத்திய அரசு ஊக்குவித்து வருகிறது. ஆண்டுக்கு ஒரு லட்சத்து 75 ஆயிரம் கலப்பு திருமணங்கள் நடைபெற்று வருகிறது, என்றார். கலப்புத் திருமணம் செய்பவருக்கு இரண்டரை லட்சம் நிதி உதவி மத்திய அரசு வழங்கி வருகிறது.
தமிழக அரசு சிறுபான்மையின மக்களுக்கு ஆதரவாக இருக்கிறது என்றும், தாழ்த்தப்பட்ட பிரிவினருக்கு 5 ஏக்கர் நிலங்களை வழங்க வேண்டும் எனவும் அதன் மூலம் அவர்கள் பொருளாதாரத்தில் முன்னேற்றம் காண்பார்கள் எனவும் ராமதாஸ் அத்வாலே கூறினார்.
மத்திய அரசு கல்வி, வேலைவாய்ப்பு மற்றும் பொருளாதார மேம்பாடு அனைவருக்கும் கிடைக்கும் வகையில் பல்வேறு திட்டங்களை செயல்படுத்தி வருகிறது, என்று தெரிவித்தார்.
இந்த நிகழ்வில் மாவட்ட ஆட்சி தலைவர் குமாரவேல் பாண்டியன் மற்றும் சென்னை பத்திரிகை தகவல் அலுவலக இயக்குனர் திரு. குருபாபு பலராமன் மற்றும் அதிகாரிகள் கலந்து கொண்டனர். தொடர்ந்து, நாட்டின் விடுதலைக்கு வித்திட்ட வேலூர் சிப்பாய் புரட்சி நினைவு தூணிற்கு மத்திய இணை அமைச்சர் திரு. ராம்தாஸ் அத்வாலே மரியாதை செலுத்தினார்.
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்கள் அமைச்சர் திரு பியூஷ் கோயல் நாடாளுமன்றத்தில் செய்த பல்வேறு அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல், கீழ்க்கண்ட தகவல்களை அளித்தார்.
அமெரிக்கா, ஐரோப்பிய யூனியன், இங்கிலாந்து மற்றும் இந்தியா உட்பட உலகின் முக்கிய நாடுகளை கொவிட்-19 பெருந்தொற்று கடுமையாக பாதித்துள்ளது.
நமது நாட்டில் அமல்படுத்தப்பட்ட பொது முடக்கத்தின் காரணமாக பல்வேறு துறைகள் பாதிக்கப்பட்டாலும், ஊரடங்கு தளர்வுகளுக்கு பின் பொருளாதாரத்தின் பல்வேறு பிரிவுகளும் முன்னேற்றத்தை கண்டு வருகின்றன.
தொழில்களுக்கு உதவுவதற்காக பல்வேறு நடவடிக்கைகளை அரசு செயல்படுத்தி வருகிறது. பிணை இல்லா கடன் வசதி, கடன் உத்தரவாத திட்டம், சிறு குறு மற்றும் நடுத்தர தொழில்களுக்கு நிதி உதவி, பிரதமரின் சுவாநிதி திட்டம் ஆகியவை இதில் அடங்கும்.
நாட்டின் பாதுகாப்பு மற்றும் இறையாண்மையை கருத்தில் கொண்டு ஜூன் மற்றும் செப்டம்பர் மாதங்களில் குறிப்பிட்ட செயலிகளை அரசு தடை செய்தது.
இந்திய செயலி சூழலியலுக்கு ஊக்கமளிக்கும் வகையில் தற்சார்பு இந்தியா புதுமை சவாலை அரசு தொடங்கியது. ஏப்ரல்-ஜூலை 2019-இல்
23.45 பில்லியன் அமெரிக்க டாலர்களாக இருந்த சீன பொருட்களின் இறக்குமதி, ஏப்ரல்-ஜூலை 2020-இல் USD 16.60 பில்லியன் அமெரிக்க டாலர்களாக இருந்தது.
கொவிட்-19 பாதிப்பிலிருந்து புது நிறுவனங்கள்  மீண்டெழுவதற்காகவும், நாட்டின் தொழில் வளர்ச்சிக்காகவும் மத்திய அரசு, இந்திய ரிசர்வ் வங்கி, செபி, காப்பீட்டு ஒழுங்குமுறை மற்றும் வளர்ச்சி ஆணையம் மற்றும் துறை சார்ந்த அமைச்சகங்கள் பல்வேறு நடவடிக்கைகளை எடுத்துள்ளன.
கொவிட்-19 புது நிறுவன உதவி திட்டத்தை சிட்பி தொடங்கியுள்ளது. இதன் மூலம் புது நிறுவனங்களின் தொழிலாளர் பாதுகாப்பும், நிதி ஸ்திரத்தன்மையும் பாதுகாக்கப்படும்.
உலகின் எந்த மூலையில் உள்ள முதலீட்டாளரும் இந்தியாவில் தொழில் செய்வதற்கான நில இருப்பு தகவல்களை தெரிந்து தெரிந்து கொள்ளும் வகையில், முதல்கட்டமாக 6 மாநிலங்களில் உள்ள நிலங்களின் தகவல்கள் ஒருங்கிணைந்த தொழில் தகவல் அமைப்பு வலைதளத்தில் பதிவேற்றப்பட்டுள்ளது.
தேசிய நில வங்கியை உருவாக்குவதற்காக, தொழில் நிலங்களின் அனைத்து தகவல்களையும் சேகரிக்க அரசு முடிவு எடுத்துள்ளது. இந்த தகவல்களை அளிப்பதற்காக அரசு முகமைகளுக்கு பயனர் பெயர் மற்றும் கடவுச் சொல் அளிக்கப்பட்டுள்ளன.
இந்திய ஏற்றுமதிகளை ஊக்கப்படுத்தும் விதமாக, ஏற்றுமதி ஊக்குவிப்பு குழுக்கள் அமைக்கப்பட்டுள்ளன. குறிப்பிட்ட துறையில் உள்ள ஏற்றுமதிகளை ஊக்குவிப்பது இந்த குழுக்களின் பணியாகும். இந்த குழுக்களின் செயல்திறனை மதிப்பிட தொடர்ந்து கூட்டங்கள் நடத்தப்படுகின்றன.
(Visitor Counter : 130